text: Laa’os keessatti hidhaan lagaa cabee balaan guddaan mudate.
text: #000003
text: Kibba Laa’os keessatti wixata dabre hidhi lagaa elektrikii maddisiisu cabuun, naannoolee biyyattii hidha kanaa gaditti argaman keessatti lolaa hamaa uume. Galaanaa uumame kanaan lafti qonnaa fi gandoonni heddu guutumatti kan liqimfaman yoo tahu, waraanni biyyattii ummata kana baraaruuf carraaqqii kan godhaa jiru tahuu gabaasne arganne ni mul’isa.
text: #000004
text: Mootummaan Laa’os ibsa guyyaa hardhaa baaseen, “bishaan hir’ataa dhufe hordofuun dhoqqee uumameen akkasumas rooba gannaatiin walqabatee, namoota baraaruuf imalli bidiruudhaan godhamu rakkisaa ta’ee jira”jedhe. Mootummaan biyyattii akka jedhutti hanga ammaatti reeffi namoota 29 kan argame yoo tahu, namoonni 1100 ol tahan ammoo achi buuteen isaanii dhabamuu beeksise.
text: #000005
text: Lolaa kanaan biyya ollaa Laa’os kan taate Kaamboodiyaa keessattis namoonni kumaatamaan lakkaahaman qeyee isaanii irraa baqatanii jiru. Haata’u malee Kaamboodiyaa keessatti lubbuu namaa irratti balaan dhaqqabe kan hin jirre tahuu gabaasni arganne ni ibsa.
text: #000006
text: Sababni balaa kanaa kan hin ibsamin tahus, qondaaltonni Laa’os tokko tokko sababni balaa kanaa qulqullina ijaarsa hidhaa waliin kan walqabate tahu mala jechuu isaanii gabaasni Aljaziiraa ni addeessa.
text: #000007
text: Gamtaan Munshidoota Sikkoo fi Mandoo Hundeeffame
text: #000010